15. apríl 2025

Nadácia Henkel Slovensko venuje v siedmom ročníku výzvy na podporu seniorov 62 000 eur

**Bratislava – Nadácia Henkel Slovensko oznámila výsledky siedmeho ročníka grantovej výzvy zameranej na podporu seniorov. Odborná hodnotiaca komisia vybrala 73 projektov, ktoré získajú finančnú podporu v celkovej hodnote 57 000 eur. Projekty zapoja do plánovaných aktivít viac ako 6 300 seniorov a senioriek z celého Slovenska. Verejnosť môže do konca apríla hlasovať za najlepšie z ôsmich nominovaných projektov v súťaži o Cenu za inovatívnosť, ktorej piati laureáti získajú dodatočnú podporu vo výške 1 000 eur na projekt.**



Nadácia Henkel Slovensko pokračuje vo svojej systematickej podpore projektov, ktoré prispievajú k zvyšovaniu kvality života seniorov a senioriek na Slovensku. Do siedmeho ročníka grantovej výzvy **Henkel Slovensko seniorom**, ktorú organizuje Nadácia Henkel Slovensko spolu s Centrom pre filantropiu, sa prihlásilo spolu **125 projektov**. Boli zamerané predovšetkým na aktívne starnutie, duševné a fyzické zdravie seniorov, ich sociálne väzby, digitálnu gramotnosť či aktivity, v ktorých sa seniori angažujú ako dobrovoľníci. Odborná hodnotiaca komisia po dôkladnom zvážení vybrala **73 projektov** z celého Slovenska, ktorým prerozdelí sumu **57 000 eur**.

*„Uvedomujeme si zraniteľnosť starších občanov v našej spoločnosti a ich rastúce potreby. Je to téma, ktorá sa stále pohybuje okraji záujmu, ale týka sa každého z nás. Aj preto už siedmy rok systematicky podporujeme projekty zamerané na zvyšovanie kvality života seniorov. Aspoň takto chceme prispieť k vytváraniu spoločnosti, ktorá si váži a podporuje svojich starších členov,"* hovorí Zuzana Kaňuchová, riaditeľka korporátnej komunikácie spoločnosti Henkel Slovensko, Henkel ČR a Henkel Magyarorzság. *„V tomto ročníku nás oslovili najmä projekty aktivizujúce seniorov a seniorky k tvorbe a sebarealizácii cez oživovanie tradícií, tvorbu divadla a pohybové aktivity. Veľký prínos vidíme aj v rôznych druhoch terapií prostredníctvom terapeutických zvierat a v projektoch, ktoré prepájajú generácie,"* dodáva.

V rámci podporených projektov budú mimovládne neziskové organizácie, zariadenia pre seniorov a ďalšie zariadenia zapájať do plánovaných aktivít **6 303 seniorov a senioriek**. Pri realizácii projektov pomôže viac ako **450 dobrovoľníčok a dobrovoľníkov**, ktorí venujú svoj čas a energiu na zlepšenie života starších spoluobčanov.

**Hlasovanie o Cenu za inovatívnosť**

Nadácia Henkel Slovensko už tretí rok udelí piatim výnimočným projektom **Cenu za inovatívnosť**. Hodnotiaca komisia odporučila 8 nominácií, o piatich laureátoch v otvorenom hlasovaní rozhodnú zamestnanci a zamestnankyne spoločnosti Henkel Slovensko spoločne so širokou verejnosťou. Laureáti Ceny za inovatívnosť získajú navýšenie grantu o **1 000 eur** na rozvoj a skvalitnenie ich projektového zámeru.

Hlasovanie prebieha do **30. apríla 2025**. Prehľad nominovaných projektov je zverejnený na stránke [**SmartHead**](https://www.besmarthead.com/sk/activity/pomozte-rozhodnut-hl/132376/overview)spolu s [linkom na hlasovanie](https://app.sli.do/event/xi3Gu3246Tqsn8bDLBCVeT/live/polls) na platforme Sli.do. Medzi nominovanými projektmi sú aktivity zamerané na inovatívne využitie terapie zvieratami, programy digitálnej gramotnosti seniorov, projekty zážitkového učenia a medzigeneračnej spolupráce.

*„Osvedčila sa nám mimoriadna čiastka v podobe Ceny za inovatívnosť, ktorá podporuje organizácie, aby vykročili zo stereotypu a prinášali nevšedné nápady. V minulom roku zarezonovala napríklad výnimočná iniciatíva Láska kvitne v každom veku, ktorá spojila tisíce dobrovoľníkov prinášajúcich radosť seniorom v zariadeniach po celom Slovensku. Pozývame všetkých, aby sa zapojili do hlasovania a pomohli nám vybrať najinovatívnejšie projekty, ktoré si zaslúžia dodatočnú podporu,"* vysvetľuje Zuzana Kaňuchová.

**Podpora smeruje do všetkých regiónov Slovenska**

Dôležitým prínosom grantového programu je, že finančná podpora z Nadácie Henkel Slovensko smeruje do všetkých regiónov Slovenska, od väčších miest až po menšie odľahlé obce. Najviac projektov – až 15 – bude realizovaných v Nitrianskom kraji, kde putuje suma 13 568 eur. Nasleduje Trnavský kraj s 12 podporenými projektami (8 050 eur) a Žilinský kraj s 11 projektami (9 000 eur). Prešovský kraj získal podporu pre 10 projektov (7 324 eur), zatiaľ čo v Bratislavskom a Trenčianskom kraji bude realizovaných po 7 projektov. Banskobystrický kraj získal podporu pre 5 projektov a Košický kraj pre 4 projekty. Dva z podporených projektov majú celoslovenskú pôsobnosť.

„*Naším cieľom je neustále rozširovať dosah našej pomoci a dostať ju aj do regiónov a komunít, ktoré majú obmedzený prístup k finančným zdrojom. Teší nás, že sa nám to darí a že každý rok pribúdajú projekty organizácií, ktoré sa do programu zapájajú po prvýkrát. V roku 2025 získalo finančný príspevok po prvýkrát až 33 mimovládnych organizácií, zariadení pre seniorov a zariadení sociálnych služieb, čo predstavuje takmer polovicu všetkých podporených projektov,“* vysvetľuje Martin Chamko, správca Nadácie Henkel Slovensko.

**Dlhodobá pomoc a systematická podpora**

Nadácia Henkel Slovensko sa aktívne zameriava na zlepšenie kvality života seniorov už od roku 2019. Za sedem rokov existencie programu podporila viac ako **430 projektov** celkovou sumou prevyšujúcou **296 000 eur**. V roku 2025 sa prerozdelí medzi vybrané projekty suma **57 000** **eur**, pričom ďalších **5 000 eur** je vyčlenených na Cenu za inovatívnosť, ktorou odmení päť výnimočných projektov.

Medzi hlavné podporené oblasti v predchádzajúcich ročníkoch patrili medzigeneračné aktivity, digitálne vzdelávanie, terapeutické programy a praktická pomoc v každodennom živote. Seniori sa mohli zapojiť do kurzov digitálnej gramotnosti, kde sa naučili bezpečne používať internet a moderné technológie, alebo sa venovať pohybovým a tvorivým aktivitám, ktoré prispeli k ich psychickej a fyzickej pohode.

Kompletný zoznam podporených projektov je dostupný na webovej stránke <https://cpf.sk/nadacia-henkel-slovensko-podpori-projekty-k-zlepseniu-kvality-zivota-seniorov-a-senioriek/>.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2024 vykázala spoločnosť Henkel obrat vo výške viac než 21,6 mld. eur a upravený prevádzkový zisk približne vo výške 3,1 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 47 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

HENKEL SLOVENSKO spol. s r. o.pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 600 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 1 900 zamestnancov. Spoločnosť je osem rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke [www.henkel.sk](http://www.henkel.sk).

Kontakt

Martina Poliačková

Agentúra Seesame

Telefón: +421 907 726 211

E-mail: poliackova@seesame.com